wannaphong/clean_thaiwikipedia huggingface dataset:
# กรีนแลนเทิร์นคอร์ป
กรีนแลนเทิร์นคอร์ป  เป็นชื่อของกองกำลังผู้พิทักษ์จักรวาลที่ปรากฏในหนังสือคอมิกส์ จัดพิมพ์โดยสำนักพิมพ์ ดีซีคอมิกส์
สมาชิกขององค์กรนี้เรียกว่า กรีนแลนเทิร์น มีหน้าที่ต่อต้านภัยคุกคามต่างๆที่อาจเกิดขึ้นได้ในจักรวาลและตรวจการอยู่ในอาณาเขตบริเวณของตนที่ได้รับมอบหมายที่เรียกว่า Sector
โดยอยู่ภายใต้บังคับบัญชาของ เหล่าการ์เดียนออฟเดอะยูนิเวิร์ส ซึ่งเป็นผู้ก่อตั้งองค์กรกรีนแลนเทิร์นคอร์ปขึ้นมาเมื่อประมาณ 3 พันล้านปีก่อน

กรีนแลนเทิร์นคอร์ปแบ่งอาณาเขตดูแลออกเป็น 3,600 Sector โดยในแต่ละ Sector จะมีแลนเทิร์น 2 นาย(ยกเว้น Sector 2814 ที่มี 6 นาย)
กรีนแลนเทิร์นทุกนายจะถูกคัดเลือกจากพลังแห่งความมุ่งมั่นของพวกเขาและจะได้รับ พาวเวอร์ริง (Power Ring) แหวนที่มอบพลังให้แก่พวกเขาซึ่งสามารถควบคุมได้โดยพลังความมุ่งมั่นของผู้ใช้

 ประวัติการตีพิมพ์ 
ในปี 1959 จูเลียส ชวาร์ตซ์ ได้นำตัวละครซูเปอร์ฮีโร่กรีนแลนเทิร์นในปี 1940 มาสร้างใหม่เป็นซูเปอร์ฮีโร่อิงนิยายวิทยาศาสตร์ที่ชื่อว่า ฮาล จอร์แดน ซึ่งไม่มีความเกี่ยวข้องกับตัวละครต้นฉบับ โดยเขียนให้กรีนแลนเทิร์นคนใหม่เป็นหนึ่งในสมาชิกของหน่วยตำรวจอวกาศที่เรียกตัวเองว่า กรีนแลนเทิร์น ซึ่งถูกกล่าวถึงครั้งแรกใน Showcase #22 (1959) ในตอนที่ อาบิน เซอร์ กรีนแลนเทิร์นที่กำลังจะตายนั้นส่งต่อแหวนพลังให้กับ ฮาล จอร์แดน

 คำอธิบายสิ่งที่ถูกสมมุติขึ้น 
เหล่าการ์เดียนออฟเดอะยูนิเวิร์ส  
เผ่าพันธ์ที่ดำรงอยู่มานานกว่าพันล้านปี เป็นผู้ที่คอยดูแลความสงบเรียบร้อยของจักรวาล พวกเขาตั้งรกรากอยู่ที่ดาว Or เป็นผู้ก่อตั้งและเป็นผู้บังคับบัญชาของกรีนแลนเทิร์นคอร์ป
เซนทรัลพาวเวอร์แบตเตอรรี่ 
เป็นแหล่งพลังงานของพลังแห่งความมุ่งมั่นและเป็นแหล่งส่งพลังงานที่ให้อำนาจแก่กรีนแลนเทิร์นคอร์ป ตั้งอยู่ที่ดาว Oa ฐานทัพของกรีนแลนเทิร์นคอร์ป
พาวเวอร์ริง 
แหวนของกรีนแลนเทิร์น เป็นเครื่องประดับที่มอบพลังและความสามารถอันเหลือเชื่อให้แก่ผู้ที่สวมใส่จนมักจะถูกเรียกว่า "อาวุธที่ทรงพลังมากที่สุดในจักรวาล" ควบคุมโดยใช้พลังความมุ่งมั่น สามารถใช้พลังงานที่อยู่ในแหวนสร้างสิ่งที่ผู้ใช้ "จินตนาการ" ขึ้นมาได้ตามพลังจินตนาการและความมุ่งมั่นของผู้ใช้ แต่จะไม่สามารถสร้างสิ่งที่มีคุณสมบัติพิเศษเหนือธรรมดาออกมาได้ เช่น สร้าง Superman ขึ้นมาก็จะได้แค่รูปร่าง ไม่มีพลังเหมือนตัวจริงแต่อย่างใด
 
นอกจากนั้นยังสามารถยิงลำแสงโจมตีออกมาได้ และยังสร้างสนามพลังล้อมรอบตัวผู้ใช้ทำให้สามารถบินได้, อยู่ในอวกาศได้, วาร์ปได้, และยังมีฟังค์ชั่นแปลภาษาที่แทบจะคลอบคลุมทุกภาษาในจักรวาลอีกด้วย
มีข้อจำกัดตรงที่ถ้าใช้พลังงานที่มีอยู่ในแหวนมากๆ พลังงานก็จะลดลงไป ถ้าพลังหมดก็จะกลายเป็นแค่แหวนธรรมดาเท่านั้น ต้องชาร์จไฟกับตะเกียงพลัง (แบตเตอร์รี่) ก่อนถึงจะใช้งานได้อีกครั้งและการชาร์จแต่ละครั้งจะอยู่ได้นานสุดเพียง 24 ชั่วโมง อย่างไรก็ดี กรีนแลนเทิร์นสามารถเรียกตะเกียงมาหาตัวเมื่อไหร่ก็ได้ จึงไม่มีปัญหาในส่วนนี้มากนัก

คำปฏิญาณตนของกรีนแลนเทิร์น
แหวนพลัง (Power Ring) ทุกวงจะต้องนำมาชาร์จพลังงานอยู่เสมอ ในขณะที่ชาร์จพลังแหวนของตนเอง เหล่ากรีนแลนเทิร์นจะท่องคำปฏิญาณเพื่อยืนยันการผูกมัดต่อกรีนแลนเทิร์นคอร์ปอีกครั้ง
โดยคำปฏิญาณตนของกรีนแลนเทิร์นที่เป็นทางการนั้นมีเนื้อหาดังนี้
# สันนิบาตสตรีชาติสังคมนิยม
สันนิบาตสตรีชาติสังคมนิยม (, ย่อเป็น NS-Frauenschaft) เป็นสมาชิกฝ่ายสตรีแห่งพรรคนาซี ก่อตั้งในเดือนตุลาคม ปี ค.ศ. 1931 ซึ่งเป็นการรวมตัวกันของหลายนักชาตินิยมและสมาคมสตรีชาติสังคมนิยม

Frauenschaft ได่อยู่ภายใต้การนำของพรรคชาตินิยม(Reichsleitung);เด็กและผู้หญิงวัยเยาว์ได้เป็นจุดมุ่งหมายของสันนิบาตสาวเยอรมัน(Bund Deutscher Mädel-BDM).ตั้งแต่เดือนกุมภาพันธ์ ปี ค.ศ. 1934 จนถึงสงครามโลกครั้งที่สองสิ้นสุดในปี ค.ศ. 1945,NS-Frauenschaft ภายใต้การนำโดยผู้นำหญิงแห่งไรซ์(Reich's Women's Leader) Gertrud Scholtz-Klink (1902–1999).มีการลงนิตยสารฉบับรายสัปดาห์ละสองครั้งคือ NS-Frauen-Warte

กิจกรรมได้รวมถึงการแนะนำในการใช้ผลิตภัณฑ์ที่ผลิตโดยเยอรมัน อย่างเช่น เนยและสิ่งทอเส้นใยสังเคราะห์, ในตำแหน่งของการนำเข้าเพียงหนึ่งเดียว เป็นส่วนหนึ่งของโครงการการพึ่งพาตนเอง,และการเรียนการสอนสำหรับการเป็นภรรยาและโรงเรียนเด็กสตรี.ในระหว่างช่วงสงคราม.นอกจากนี้ยังได้ให้เครื่องดื่มที่สถานีรถไฟ,สถานที่รวบรวมเศษเหล็กและวัสดูอื่นๆ,การดำเนินการปรุงและการเรียนการสอนอื่นๆ,และ
จัดสรรครอบครัวที่ถูกเกณฑ์ทหารในตะวันออกแก่ครอบครัวขนาดใหญ่.องค์กรการโฆษณาชวนเชื่อได้ขึ้นอยู่กับเบื้องต้นการกระจายของโฆษณาชวนเชื่อต่อสตรี.

NS-Frauenschaft ได้มีสมาชิกรวมทั้งสิ้นทั้งหมด 2 ล้านคนในปี ค.ศ. 1938,ซึ่งเท่ากับ 40% ของสมาชิกพรรคทั้งหมด

สันนิบาตสตรีชาติสังคมนิยมเยอรมันกลุ่มเด็กได้เป็นที่รู้จักกันคือ "Kinderschar".

แหล่งข้อมูลอื่น
"NS-Frauenwarte: Paper of the National Socialist Women's League"
Richard Grunberger, The 12-Year Reich, p 258, ISBN 0-03-076435-1
Leila J. Rupp, Mobilizing Women for War, p 105, ISBN 0-691-04649-2, OCLC 3379930
Payne, Stanley G. 1995 A History of Fascism 1914-1945 University of Wisconsin Press, Madison p. 184
# ยามาโตะ ฮิเมะ โนะ โอกิมิ
ยามาโตะ ฮิเมะ โนะ โอกิมิ  เป็นกวีหญิงและจักรพรรดินีญี่ปุ่น โดยเป็นพระชายาของจักรพรรดิเท็นจิซึ่งเป็นพระเจ้าลุงหรืออาของพระนางเอง พระนางเป็นพระธิดาของเจ้าชายฟูรูฮิโตะ โนะ โอเอะ (古人大兄皇子) ผู้เป็นพระโอรสของจักรพรรดิโจเม (舒明天皇) กับพระนางโซงะ โนะ โฮเตะ-โนะ-อิรัตสึเมะ (蘇我法提郎女)

งานประพันธ์ของพระนางยามาโตะ ฮิเมะ โนะ โอกิมิ ประมวลอยู่ใน มันโยชู (万葉集) ซึ่งเป็นประชุมกวีนิพนธ์ญี่ปุ่นฉบับโบราณที่สุดที่หลงเหลืออยู่ และเชื่อกันว่า ผู้จัดทำ คือ โอโตโมะ โนะ ยากาโมจิ (大伴家持) ครั้นพระสวามีสิ้นพระชนม์ใน ค.ศ. 671 แล้ว พระนางยังประพันธ์เพลงไว้อาลัยให้พระสวามีด้วย
# โอโตโมะ โนะ โคเตโกะ
โอโตโมะ โนะ โคเตโกะ Jochi Daigaku. (1989).  Monumenta Nipponica, Vol. 44, p. 455 -- Snippet view. หรือ โอเตฮิเมะ  เป็นจักรพรรดินีญี่ปุ่นโดยเป็นพระมเหสีของจักรพรรดิซูชุง จักรพรรดิญี่ปุ่นพระองค์ที่ 32 ซึ่งเสวยราชย์ระหว่าง ค.ศ. 587–592 พระนางยังเป็นพระมารดาของเจ้าชายฮาจิโกะซึ่งเป็นพระโอรสพระองค์เดียวของจักรพรรดิซูชุงที่มีบันทึกไว้ พระนางยังมีพระธิดาอีกด้วย

เอกสาร นิฮงงิ ว่า พระนางมีส่วนทางอ้อมในการสิ้นพระชนม์ของพระสวามี โดยระบุว่า "พระสนมโอโฮโตโมะ โนะ โคเตโกะ ไม่พอพระทัยที่ไม่ทรงโปรดปรานอีก จึงทรงให้บุรุษผู้หนึ่งนำสารไปถึงโซงะ โนะ มูมาโกะ โนะ ซูกูเนะ ว่า "ไม่นานมานี้ นี้มีผู้นำสุกรป่ามาถวายพระจักรพรรดิ พระองค์ทรงชี้แล้วรับสั่งว่า 'เราควรจะให้ตัดหัวคนบางคนที่เรานึกถึงเหมือนกับตัดคอหมูตัวนี้เมื่อไรดี' นอกจากนี้ อาวุธยุทธภัณฑ์ก็ล้วนเตรียมไว้พร้อมสรรพอยู่ในพระราชนิเวศน์แล้ว" ครั้นได้ทราบดังนั้น มูมาโกะ โนะ ซูกูเนะ ก็ตกใจ" ภายหลัง ปรากฏว่า โซงะ โนะ มูมาโกะ โนะ ซูกูเนะ ส่งยามาโตะ โนะ อายะ โนะ โคมะ (東漢 駒) ไปลอบปลงพระชนม์จักรพรรดิซูชุงใน ค.ศ. 592Aston, William George. (1896). ; Tsunoda, Ryusaku et al. (1964).  อย่างไรก็ดี นักวิชาการตั้งคำถามเกี่ยวกับการเชื่อมโยงนี้ เพราะบันทึกมีเนื้อหากระท่อนกระแท่น ทั้งไม่มีรายละเอียดอื่นใดอีก Monumenta Nipponica, Vol. 44, p. 456 - Snippet view.
# สมอจีน
สมอจีน  หรือกาน้า เป็นไม้ยืนต้นในวงศ์ Burseraceae ใบประกอบแบบขนนก ดอกช่อออกตามปลายกิ่ง ผลแก่สีเขียว เมล็ดแข็ง http://www.rspg.or.th/plants_data/plantdat/burserac/calbum_1.htm ชาวอวดที่อาศัยอยู่ทางตอนใต้ของจีน ใช้ไม้ทำใบพาย นำใบและยางไม้มาเคี่ยวได้น้ำยางสีดำ ภาษาจีนแต้จิ๋วเรียกกานาทึ้ง ภาษาจีนกลางเรียกกานหล่านถัง ใช้ยาเรือหรือกินเป็นยาแก้ท้องร่วง 

ชาวจีนแต้จิ๋วนำผลมารับประทานสด แช่อิ่ม หรือเชื่อม นำผลสดมาตำกับข่าแล้วหมักเกลือ เรียกกานาซัม ใช้แก้รสคาวปลาในอาหาร นำผลสดไปผัดกับผักกาดดองเปรี้ยวหรือซึงฉ่าย ได้อาหารที่เรียกกานาฉ่าย กินกับข้าวต้ม
# ต้นมาร์ชแมลโลว์
มาร์ชแมลโลว์ (, ,) เป็นพืชที่มีถิ่นกำเนิดในยุโรป กระจายพันธุ์จนถึงเอเชียตะวันตกและแอฟริกาเหนือ รากใช้เป็นยารักษาโรคในปากและอาการเจ็บคอ น้ำคั้นจากรากตีผสมกับไข่และน้ำตาลจนเป็นก้อนโฟมอยู่ตัว ใช้เป็นขนม ญดา ศรีเงินยวง. มาร์ชแมลโลว์ทำมาจากอะไร. ครัว. ปีที่  22 ฉบับที่ 263. พฤษภาคม 2559. หน้า 12

สารเคมีที่พบในพืชชนิดนี้ ได้แก่ altheahexacosanyl lactone (n-hexacos-2-enyl-1,5-olide), 2β-hydroxycalamene (altheacalamene) และ altheacoumarin glucoside (5,6-dihydroxycoumarin-5-dodecanoate-6β-D-glucopyranoside),รวมทั้ง lauric acid, β-sitosterol และ lanosterol
thumb|left|รากมาร์ชแมลโลว์
 อ้างอิง
# เอมิเรตส์คัพ 2017
เอมิเรตส์คัพ 2017 เป็นการแข่งขันฟุตบอลกระชับมิตรทัวร์นาเมนต์ทีมชายช่วงปรี-ซีซันภายในสองวัน  เจ้าภาพจัดการแข่งขันโดย สโมสรจาก พรีเมียร์ลีก อาร์เซนอล และจัดขึ้นที่ เอมิเรตส์สเตเดียม, สนามเหย้าของสโมสร.

นี่จะเป็นครั้งที่เก้าของการแข่งขันที่มีสีทีมเข้าร่วมการแข่งขัน. ทั้งนี้, เป็นการรวบรวมทีมตามธรรมเนียมรายการนี้ ได้แก่ เจ้าภาพ อาร์เซนอล ของ พรีเมียร์ลีก, เซบิยา ของ ลาลิกา, ไบฟีกา ของ ปรีไมราลีกา และ แอร์เบไลพ์ซิจ ของ บุนเดิสลีกา. การแข่งขันจะเกิดขึ้นในช่วงวันหยุดสุดสัปดาห์ของวันที่ 29–30 กรกฎาคม พ.ศ. 2560 (ค.ศ. 2017).

ระบบการให้คะแนนตามปกติทีมที่ได้ 3 คะแนนสำหรับ ชนะ, 1 คะแนนสำหรับ เสมอ และ 0 สำหรับ แพ้ ถือเป็นการส่งเสริมโดยนำคะแนนที่ได้บวกรวมกับแต่ละประตูที่ทำได้. อาร์เซนอลคือแชมป์เก่าที่จะมาป้องกันแชมป์หลังจากเอาชนะ เมื่อป่ี ค.ศ. 2015 หลังจากการแข่งขันไม่ได้จัดขึ้นในปี ค.ศ. 2016 เนื่องจาก ฟุตบอลชิงแชมป์แห่งชาติยุโรป 2016 และการปรับปรุงฟื้นฟูสนาม.http://www.football.london/arsenal-fc/news/revealed-german-side-take-part-12939255 เปิดสนามสองนัดในวันที่ 29 กรกฎาคม, โดยมีการแข่งขันดังต่อไปนี้จะดำเนินไปจนถึงวันที่ 30 กรกฎาคม. นัดแรกของสองวันเริ่มต้นแข่งขันที่เวลา 14:00 BST, กับนัดที่สองเริ่มต้นที่เวลา 16:20 BST.http://www.espnfc.com/arsenal/story/3112747/arsenals-emirates-cup-set-for-this-summer-with-benfica-sevilla-rb-leipzig

ตารางคะแนน

อันดับทีมแข่งชนะเสมอแพ้ได้เสียผลต่างคะแนน1 อาร์เซนอล21 0  1  6  4 +2 92 เซบิยา2 2  0  0  3  1  +2  93 แอร์เบไลพ์ซิจ2  1  0  1  2  1  +1  54 ไบฟีกา2 0  0 2 2  7 −5 2

แมตช์
# อภิวิชญ์ จักษ์ตรีมงคล
อภิวิชญ์ จักษ์ตรีมงคล ชื่อเล่น มาร์ค เป็นนายแบบและนักแสดงชาวไทยสังกัด ช่อง 8

 ประวัติ 
มาร์ค อภิวิชญ์ เกิดเมื่อวันที่ 21 มีนาคม พ.ศ. 2538 จบการศึกษาระดับมัธยมศึกษาตอนปลายจากโรงเรียนเตรียมอุดมศึกษา ระดับอุดมศึกษานิติศาสตร์บัณฑิตจุฬาลงกรณ์มหาวิทยาลัย เกียรตินิยมอันดับ 1ประวัติการศึกษา จบเนติบัณฑิต รุ่น ๗๑ งานอดิเรกคือ เล่นฟุตบอลและถ่ายรูป

มาร์คเข้าสู่วงการเมื่อปี พ.ศ. 2556 โดยการชักชวนของ "ก้อง ปรีดิยุช รัตนงาม" มิวสิกวีดีโอเพลงแรกที่แสดงคือ เพลง "หยิ่ง" ของเฟย์ ฟาง แก้ว ละครโทรทัศน์เรื่องแรกที่แสดงคือ "ลุ้นรักข้ามรั้ว"มิวสิควิดีโอ  ปัจจุบันเซ็นสัญญาเป็นนักแสดงในสังกัด ช่อง 8

 ผลงาน 

 มิวสิกวิดีโอ 
"หยิ่ง" - เฟย์ ฟาง แก้ว
"ให้" - หญิง ธิติกานต์

 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 8
 พ.ศ.  เรื่อง  บทบาท 2558 ลุ้นรักข้ามรั้ว  ชายเล็ก 2559 พี่เลี้ยง โชติวัน โชติวันรัตน์ 2560 ทรายย้อมสี ราวี 2562 เพลิงริษยา จงเจตต์ พากเพียร (เจตต์) เล่ห์รัญจวน ระพี 2564 เรือนร่มงิ้ว ไม้ สูตรเล่ห์เสน่หา ปลัดวันรบ 2566 ตะนาวศรี เคนโตะ 2567บุหลันมันตราพฤกษ์/พร้าว

 รางวัล 
ปีรางวัลสาขาผล2558Cleo 50 Most Eligible Bachelors 2015The Most Grooming God Bachelor by CLINIQUE for Men สุดยอดหนุ่มหล่อเนี้ยบนำเทรนด์ได้รับรางวัล
# Homo heidelbergensis
โฮโม ไฮเดลเบิร์กเอนซิส (หรือ H. erectus heidelbergensis , H. sapiens heidelbergensis) เป็นสปีชีส์หรือชนิดย่อยของมนุษย์โบราณ ที่สูญพันธุ์ไปแล้ว ซึ่งมีชีวิตอยู่เมื่อประมาณ 600,000 ถึง 300,000 ปีก่อนในยุคไพลสโตซีน
# Homo antecessor
Homo antecessor เป็นสายพันธุ์ของมนุษย์โบราณที่สูญพันธุ์ไปแล้ว ซึ่งบันทึกไว้ใน Sierra de Atapuerca ของสเปน ซึ่งเป็นแหล่งโบราณคดีที่มีความอุดมสมบูรณ์ เมื่อ 1.2 ถึง 0.8 ล้านปีก่อนในช่วงยุคไพลสโตซีนตอนต้นประชากรของสายพันธุ์นี้อาจเคยปรากฏอยู่ที่อื่นในยุโรปตะวันตก และเป็นสายพันธุ์แรกๆ ที่ตั้งรกรากในภูมิภาคดังกล่าวของโลก จึงเป็นที่มาของชื่อ ฟอสซิลชุดแรกถูกค้นพบในถ้ำ Gran Dolina ในปี 1994 และสายพันธุ์นี้ได้รับการยืนยันในปี 1997 ว่าเป็นบรรพบุรุษร่วมสุดท้ายของมนุษย์ ยุคปัจจุบัน และมนุษย์นีแอนเดอร์ทัล โดยแทนที่ H. heidelbergensis
# ช่องแคบตุรกี
ช่องแคบตุรกี  เป็นเส้นทางเดินเรือที่สำคัญอันดับต้น ๆ ของโลก ตั้งอยู่ทางตะวันตกเฉียงเหนือของประเทศตุรกี โดยเชื่อมต่อระหว่างทะเลอีเจียน, ทะเลเมดิเตอร์เรเนียน และทะเลดำ โดยช่องแคบตุรกีประกอบไปด้วยช่องแคบดาร์ดะเนลส์, ทะเลมาร์มารา และช่องแคบบอสฟอรัส โดยเป็นช่องแคบที่สำคัญอย่างมากต่อตุรกีในการควบคุมน่านน้ำภายในและช่องแคบดังกล่าวได้ใช้ในการพิจารณาในการแบ่งเขตแดนระหว่างทวีปเอเชียกับทวีปยุโรป นอกจากนี้ ยังเป็นการแบ่งระหว่างตุรกีฝั่งยุโรป (East Thrace) ที่มีขนาดพื้นที่ 23,764 ตารางกิโลเมตร (คิดเป็นร้อยละ 3.09 ของพื้นที่ทั้งประเทศ) กับดินแดนอานาโตเลีย
# ประธานาธิบดีตุรกี
ประธานาธิบดีแห่งสาธารณรัฐตุรกี (,) ถือเป็นประมุขแห่งรัฐและหัวหน้ารัฐบาล ทำหน้าที่สร้างความความเป็นเอกภาพของชาติ มีการดำเนินงานภายใต้รัฐธรรมนูญแห่งสาธารณรัฐตุรกี (Constitution of Turkey) และมีการจัดความเป็นระเบียบภายในรัฐ นับตั้งแต่มาตรา 101 ถึง 106 ของรัฐธรรมนูญได้ระบุถึงหน้าที่ที่รับผิดชอบของประธานาธิบดี ซึ่งประเทศตุรกีมีประธานาธิบดีมาแล้ว 12 คน (พ.ศ. 2560) โดยแต่ละคนมีวาระการดำรงตำแหน่งคนละ 5 ปี ซึ่งประธานาธิบดีคนปัจจุบัน คือ เรเจป ไตยิป แอร์โดอัน (Recep Tayyip Erdogan) โดยดำรงตำแหน่งตั้งแต่วันที่ 28 สิงหาคม พ.ศ. 2557 จนถึงปัจจุบัน

ดูเพิ่ม
 รองประธานาธิบดีตุรกี
# กรุงศรี ออโต้
กรุงศรี ออโต้ หรือ บริษัท อยุธยา แคปปิตอล ออโต้ ลีส จำกัด (มหาชน)  เป็นบริษัทที่ถือหุ้นทั้งหมดโดยธนาคารกรุงศรีอยุธยา จำกัด (มหาชน)สรุปข้อสนเทศบริษัทจดทะเบียน ตลาดหลักทรัพย์แห่งประเทศไทย โดยก่อตั้งเมื่อ พ.ศ. 2535 มีสำนักงานใหญ่แห่งแรกที่จังหวัดกรุงเทพมหานคร ณ ถนนวิทยุ เพื่อดำเนินธุรกิจให้สินเชื่อเช่าซื้อยานพาหนะ ในชื่อบริษัท จีเอฟ ลีสซิ่ง จำกัด

ต่อมาใน พ.ศ. 2536 ธนาคารออมสิน และบริษัท เจเนอรัล อิเล็กทริค แคปปิตอล คอร์ปอเรชั่น ได้ตกลงเข้าร่วมทุน โดยได้เปลี่ยนชื่อเป็นบริษัท จีเอส แคปปิตอล จำกัด โดยมีสาขาทั้งหมด 8 สาขา

ในวันที่ 14 กุมภาพันธ์ 2551 ธนาคารกรุงศรีอยุธยา จำกัด (มหาชน) เข้าถือหุ้น 100% และได้เปลี่ยนชื่อจาก บริษัท จีอี แคปปิตอล ออโต้ ลีส จำกัด (มหาชน) เป็น บริษัท อยุธยา แคปปิตอล ออโต้ ลีส จำกัด (มหาชน)

 ประวัติ 
เมื่อปี 2541 จีอี แคปปิตอล เข้าถือหุ้น 100% เต็ม และต่อมาได้เปลี่ยนชื่อเป็นบริษัท จีอี แคปปิตอล ออโต้ ลีส จำกัด (มหาชน) (GECAL)

14 กุมภาพันธ์ 2551 ธนาคารฯเข้าซื้อกิจการบริษัท จีอี แคปปิตอล ออโต้ ลีส จำกัด (มหาชน) (GECAL) เสร็จสมบูรณ์ ซึ่งส่งผลให้พอร์ตสินเชื่อของธนาคารฯ เติบโตขึ้นประมาณร้อยละ 17 ณ วันโอนกิจการ และต่อมา GECAL เปลี่ยนชื่อเป็น บริษัท อยุธยา แคปปิตอล ออโต้ ลีส จำกัด (มหาชน) (AYCAL) 

ต่อมาในปี 2556 จากการเข้าถือหุ้นในธนาคารกรุงศรีอยุธยา จำกัด (มหาชน) ของธนาคารโตเกียว – มิตซูบิชิ ยูเอฟเจ หรือ BTMU (The Bank of Tokyo – Mitsubishi UFJ, Ltd.) บริษัทย่อยของ มิตซูบิชิ ยูเอฟเจ ไฟแนนเชียล กรุ๊ป หรือ MUFG (Mitsubishi UFJ Financial Group, Inc.)  ส่งผลให้เกิดการเปลี่ยนแปลงต่อการบันทึกสินเชื่อใหม่ของสินเชื่อรถใหม่ “กรุงศรี นิวคาร์” ซึ่งถูกบันทึกเข้าระบบบัญชีของธนาคารกรุงศรีอยุธยาโดยตรง

ในปี 2557 กรุงศรี ออโต้ บางส่วนได้โอนย้ายไปสังกัด “กลุ่มงานธุรกิจสินเชื่อยานยนต์” ภายใต้ธนาคารกรุงศรีอยุธยา จำกัด (มหาชน) โดยมีผลิตภัณฑ์ กรุงศรี นิว คาร์ กรุงศรี คาร์ ฟอร์ แคช  กรุงศรี รถบ้าน  กรุงศรี ยูสด์ คาร์  กรุงศรี ทรัค และ กรุงศรี ฟลีท แอนด์ ลีสซิ่ง ในขณะที่บริษัท อยุธยา แคปปิตอล ออโต้ ลีส จำกัด (มหาชน) จะมีผลิตภัณฑ์สินเชื่อกรุงศรี มอเตอร์ไซค์ กรุงศรี บิ๊ก ไบค์ กรุงศรี ยูสด์ บิ๊ก ไบค์ และ กรุงศรี อินเวนทอรี่ ไฟแนนซ์

 รางวัลและการยอมรับ 
 รางวัล "Best Auto Leasing 2016" รางวัลสำหรับบริษัทที่ดำเนินธุรกิจสินเชื่อยานยนต์ยอดเยี่ยมแห่งปี ในงาน Car & Bike of the Year 2016 จากบริษัท กรังค์ปรีซ์ อินเตอร์เนชั่นแนล จำกัด 
 รางวัล BrandAge 2016 Thailand's Most Admired Brand ในประเภทสินเชื่อเช่าซื้อยานยนต์ จากนิตยสาร BrandAge
 รางวัล “Superbrands Thailand” ในธุรกิจสินเชื่อยานยนต์ ในปี 2554-2555 2556 2557 และ 2558 จาก Superbrands
 รางวัล "ICT Excellence Awards 2015" จากสมาคมการจัดการธุรกิจแห่งประเทศไทย เป็นปีที่ 4 ติดต่อกันในปี 2555 2556 2557 และ 2558 จากการใช้เทคโนโลยีสารสนเทศเพื่อพัฒนาการให้บริการแก่ลูกค้า 
 ได้รับการจัดอันดับเป็น Thailand's Most Social Power Brand 2014 ประเภทธุรกิจสินเชื่อเช่าซื้อรถยนต์ ประจำปี 2557 จากนิตยสาร BrandAge และบริษัท Zocial, Inc ซึ่งเป็นบริษัทที่ให้บริการวิเคราะห์ข้อมูลและจัดอันดับข้อมูลทางออนไลน์และโซเชียลมีเดีย

 ผู้ถือหุ้นรายใหญ่ 
 ข้อมูล ณ วันที่ 7 พฤษภาคม 2558 ผู้ถือหุ้นรายใหญ่โครงสร้างผู้ถือหุ้น
 ลำดับที่  รายชื่อผู้ถือหุ้น  สัดส่วนการถือหุ้น 1  ธนาคารกรุงศรีอยุธยา จำกัด (มหาชน)  100%
# ฟุจิวะระ โนะ โคชิ
ฟุจิวะระ โนะ โคชิ (; 1490 – 29 มิถุนายน 1522) จักรพรรดินีแห่งญี่ปุ่นโดยเป็นจักรพรรดินีหรือ ชูงู ใน จักรพรรดิเอ็งยู จักรพรรดิองค์ที่ 64 แห่งราชวงศ์ญี่ปุ่น

 บันทึก
# ฟุจิวะระ โนะ จุนชิ
ฟุจิวะระ โนะ จุนชิ (; 1500 – 27 มิถุนายน 1560) จักรพรรดินีแห่งญี่ปุ่นโดยเป็นจักรพรรดินีหรือ ชูงู องค์ที่ 2 ใน จักรพรรดิเอ็งยู จักรพรรดิองค์ที่ 64 โดยได้รับการสถาปนาเมื่อ พ.ศ. 1525 สืบต่อจาก ฟุจิวะระ โนะ โคชิ จักรพรรดินีองค์แรกที่สิ้นพระชนม์ตั้งแต่วันที่ 27 มิถุนายน พ.ศ. 1522 

ใน พ.ศ. 1543 ตรงกับรัชสมัย จักรพรรดิอิชิโจ จักรพรรดิองค์ที่ 66 อดีตจักรพรรดินีจุนชิได้รับการเฉลิมพระอิสริยยศเป็น โคไตโง หรือ พระราชชนนี กระทั่งถึง พ.ศ. 1555 ในรัชสมัย จักรพรรดิซังโจ จักรพรรดิองค์ที่ 67 พระราชชนนีจุนชิได้รับการเฉลิมพระอิสริยยศเป็น ไทโคไทโง หรือ สมเด็จพระอัยยิกาเจ้า

 บันทึก
# สตาร์เกต ทะลุคนทะลุจักรวาล
สตาร์เกต ทะลุคนทะลุจักรวาล  เป็นภาพยนตร์แนวผจญภัยวิทยาศาสตร์ จากฝรั่งเศส-สหรัฐอเมริกาในปี ค.ศ. 1994 กำกับโดย โรแลนด์ เอมเมอริค ร่วมเขียนบทโดยดีน เดฟลิน และนำแสดงโดย เคิร์ต รัสเซลล์, เจมส์ สเปเดอร์, เจย์ เดวิดสัน และวีเวกา ลินด์ฟอร์ส โดยเป็นภาพยนตร์ภาคแรกในแฟรนไชส์สตาร์เกต ที่ประสบความสำเร็จทางรายได้ จนถูกนำมาสร้างใหม่เป็นภาพยนตร์และซีรีส์โทรทัศน์ในเวลาต่อมา 

ภาพยนตร์ได้นำเสนอแนวคิดพื้นฐานเกี่ยวกับ "สตาร์เกต" ซึ่งเป็นอุปกรณ์รูปวงแหวนโบราณที่สามารถเดินทางในอวกาศได้ ผ่านทางรูหนอนไปยังอุปกรณ์ที่มีรูปร่างคล้ายกันในจักรวาล ซึ่งมีพล็อตเรื่องเป็นการนำเสนอทฤษฎีเกี่ยวกับสิ่งมีชีวิตนอกโลกที่มีอิทธิพลต่ออารยธรรมมนุษย์
# ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015  เป็นการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ครั้งที่ 20จัดโดยยูฟ่า ซึ่งเป็นการแข่งขันของทีมเยาวชนรุ่นอายุไม่เกิน 21 ปีจากทีมยุโรป. ทัวร์นาเมนต์รอบสุดท้ายเป็นเจ้าภาพสำหรับครั้งแรกในประเทศสาธารณรัฐเช็กตั้งแต่วันที่ 15 ถึง 30 มิถุนายน ค.ศ. 2015, หลังจากการเสนอตัวของพวกเขาได้รับเลือกโดยคณะกรรมการบริหารยูฟ่าเมื่อวันที่ 20 มีนาคม ค.ศ. 2012 ที่เมือง อิสตันบูล.

รอบคัดเลือก

ทีมที่ผ่านเข้ารอบ
 ประเทศ วิธีการเข้ารอบ จำนวนครั้งที่เข้ารอบ1เฉพาะยุค รุ่นอายุไม่เกิน 21 ปีเท่านั้น (ตั้งแต่ ค.ศ. 1978)  เจ้าภาพ  11 (19785, 19805, 19885, 19905, 19925, 19945, 1996, 2000, 2002, 2007, 2011)  ผู้ชนะรอบเพลย์ออฟ (ในนัดที่พบกับ ไอซ์แลนด์)  (1978, 1986, 1992, 2006, 2011)  ผู้ชนะรอบเพลย์ออฟ (ในนัดที่พบกับ โครเอเชีย) 12 (1978, 1980, 1982, 1984, 1986, 1988, 2000, 2002, 2007, 2009, 2011, 2013)  ผู้ชนะรอบเพลย์ออฟ (ในนัดที่พบกับ ยูเครน) 11 (19822, 19842, 19882, 19902, 1992, 1996, 1998, 2004, 2006, 2009, 2013)  ผู้ชนะรอบเพลย์ออฟ (ในนัดที่พบกับ สโลวาเกีย) 17 (1978, 1980, 1982, 1984, 1986, 1988, 1990, 1992, 1994, 1996, 2000, 2002, 2004, 2006, 2007, 2009, 2013)  ผู้ชนะรอบเพลย์ออฟ (ในนัดที่พบกับ เนเธอร์แลนด์)  (1994, 1996, 2002, 2004, 2006, 2007)  ผู้ชนะรอบเพลย์ออฟ (ในนัดที่พบกับ สเปน)  (19783, 19803,  19843, 19903, 20044, 20064, 2007, 2009)  ผู้ชนะรอบเพลย์ออฟ (ในนัดที่พบกับ ฝรั่งเศส)  (1986, 1990, 1992, 1998, 2004, 2009)
1 ตัวหนา สื่อถึงทีมชนะเลิศสำหรับปีนั้น. ตัวเอียง สื่อถึงเจ้าภาพสำหรับปีนั้น.
2 ในนาม เยอรมนีตะวันตก
3 ในนาม ยูโกสลาเวีย
4 ในนาม เซอร์เบียและมอนเตเนโกร
5 ในนาม เชโกสโลวาเกีย

สนามแข่งขัน
การแข่งขันครั้งนี้จะลงเล่นที่สี่สนามในสามเมืองบองชาติเจ้าภาพ: เอแดน อาเรนา และ เจเนราลี อาเรนา (ใน ปราก), Andrův stadion (ใน ออลอโมตซ์), และ Stadion Miroslava Valenty (ใน Uherské Hradiště).

 ปราก ออลอโมตซ์ Uherské Hradiště Eden Arena Generali Arena Andrův stadion Stadion Miroslava Valenty     ความจุ: 20,800 ความจุ: 19,784 ความจุ: 12,566 ความจุ: 8,121 180px 180px 180px 200px

ผู้เล่น

รอบแบ่งกลุ่ม
ชนะเลิศและรองชนะเลิศที่ดีที่สุดของกลุ่มจะได้ผ่านเข้าสู่รอบรองชนะเลิศ.

กลุ่ม เอ

กลุ่ม บี

รอบแพ้คัดออก

สายการแข่งขัน

รอบรองชนะเลิศ

รอบชิงชนะเลิศ

อันดับดาวซัลโว
3 ประตู
 Jan Kliment

2 ประตู

 Kevin Volland
 Marco Benassi
 João Mário
 John Guidetti
 Simon Tibbling

1 ประตู

 Martin Frýdek
 Pavel Kadeřábek
 Ladislav Krejčí
 Uffe Bech
 Rasmus Falk
 Viktor Fischer
 Pione Sisto
 Jannik Vestergaard
 Jesse Lingard
 Nathan Redmond
 Emre Can
 Matthias Ginter
 Nico Schulz
 Andrea Belotti
 Domenico Berardi
 Ivan Cavaleiro
 Ricardo Horta
 Gonçalo Paciência
 Ricardo Pereira
 Bernardo Silva
 Filip Đuričić
 Oscar Hiljemark
 Isaac Kiese Thelin
 Robin Quaison
# ยุคหินกลาง (แก้ความกำกวม)
ยุคหินกลาง ในสาขาโบราณคดี อาจหมายถึง
 ยุคหินกลาง (แอฟริกา) (middle stone age) เป็นยุคหนึ่งในยุคก่อนประวัติศาสตร์แอฟริการะหว่างยุคหินต้น (Early Stone Age) และยุคหินหลัง ๆ (Later Stone Age) โดยทั่วไปพิจารณาว่าเริ่มประมาณ 280,000 ปีก่อนและยุติประมาณ 50,000-25,000 ปีก่อน ยุคหินกลาง (แอฟริกา) มีอายุคาบเกี่ยวกับแต่ไม่เหมือนยุคหินเก่ากลาง (middle paleolithic) และไม่ใช่ยุคหินกลาง (mesolithic) ที่ใช้กับสิ่งที่พบในยูเรเชีย
 ยุคหินกลาง (ยูเรเชีย) (mesolithic) เป็นวัฒนธรรมหรือช่วงเวลาระหว่างยุคหินเก่า (paleolithic) และยุคหินใหม่ (neolithic) โดยมีช่วงเวลาต่าง ๆ กันในยูเรเชีย เช่น ในยุโรปตะวันออกเฉียงเหนือประมาณ 10,000-5,000 ปีก่อนคริสต์ศักราช แต่ในลิแวนต์ แม้วัสดุที่มาจากช่วง 20,000-9,500 ปี ก็เรียกว่าเป็นของยุคหินกลางเหมือนกัน
 ยุคหินเก่ากลาง (middle paleolithic) เป็นส่วนกลางของยุคหินเก่า (paleolithic, old stone age) โดยใช้กับสิ่งที่พบในยุโรป แอฟริกา และเอเชีย แต่สิ่งที่พบในแอฟริกา จะใช้คำว่า middle stone age
# ฟูจิวาระ โนะ อนชิ
ฟูจิวาระ โนะ อนชิ (ค.ศ. 885 – 9 กุมภาพันธ์ ค.ศ. 954) เป็นจักรพรรดินีญี่ปุ่น พระนางเป็นธิดาองค์เล็กสุดของคัมปากุ ฟูจิวาระ โนะ โมตตสึเนะ พระนางเป็นพระมเหสีของจักรพรรดิไดโงะและเป็นพระราชมารดาของจักรพรรดิซูซากุและมูรากามิ

พระประวัติ
อนชิมีพระนามเดียวกันกับพระเชษฐภคินีนามฟูจิวาระ โนะ อนชิอิ (882 – 907) ผู้เป็นพระมเหสีของจักรพรรดิอูดะและพระราชมารดาบุญธรรมของจักรพรรดิไดโงะ

ใน ค.ศ. 930 จักรพรรดิไดโงะผู้สละราชสมบัติที่เป็นพระราชสวามี และจักรพรรดิอูดะผู้สละราชสมบัติที่เป็นพระสุณิสา เสด็จสวรรคต ทำให้ฟูจิวาระ โนะ อนชิครองตำแหน่งที่มีอิทธิพลมากในฐานะพระราชมารดาในจักรพรรดิซูซากุเมื่อยังทรงพระเยาว์ และมกุฎราชกุมารมูรากามิ ตำแหน่งทำให้พระนางเป็นหัวหน้าราชวงศ์ญี่ปุ่นและสถาปนาบทบาทของพระราชมารดาจักรพรรดิและราชสำนักของพระนางให้เหมือนกับผู้ดูแลจักรพรรดิวัยเด็ก

หลังจากที่จักรพรรดิซูซากุบรรลุนิติภาวะและอภิเษกสมรสแล้ว พระนางยังคงทรงพระชนม์ชีพอยู่โดยรักษาอิทธิพลของพระนางเอาไว้ ในรัชสมัยจักรพรรดิมูรากามิ พระราชโอรสงค์ถัดไป พระนางรักษาสันติภาพภายในราชสำนัก โดยทำหน้าที่เป็นคนกลางระหว่างบรรดาพระราชโอรสของพระนาง จักรพรรดิ และจักรพรรดิที่สละราชสมบัติ ใน ค.ศ. 950 พระนางทรงแต่งตั้งเจ้าชายโนริกิให้เป็นมกุฎราชกุมาร
# บราเธอร์ฮูดออฟอีวิล
บราเธอร์ฮูดออฟอีวิล  เป็นทีมตัวร้ายจากดีซีคอมิกส์ ซึ่งเป็นศัตรูกับดูมแพโทรลและทีนไททันส์

สมาชิก
บราเธอร์ฮูดออฟอีวิล
 เดอะเบรน
 มองซิเออร์ มัลลาฮ์
 มาดามรูจ
 Garguax
 เจเนรัล อิมมอทัส
บราเธอร์ฮูดออฟอีวิล 2
 เดอะเบรน
 มองซิเออร์ มัลลาฮ์
 โฟเบีย
 Houngan
 พลาสมัส
 วอร์ป 
 ทรีนีตี้
 Elasti-Girl
บราเธอร์ฮูดออฟอีวิล 3
 เดอะเบรน
 มองซิเออร์ มัลลาฮ์
 เจมินี
 Houngan
 โฟเบีย
 พลาสมัส
 วอร์ป
 เอเลเฟนธ์แมน
 โกลดิลอคส์
บราเธอร์ฮูดออฟอีวิล 4
 โฟเบีย
 พลาสมัส
 Silverback
 วอร์ป
# เหรียญชัย สีหะวงษ์
ชาย

เหรียญชัย สีหะวงษ์ เป็นนักกรีฑาจากจังหวัดสมุทรปราการ ซึ่งเป็นนักวิ่งลมกรดทีมชาติไทย เจ้าของสถิติประเทศไทยในการแข่งขันวิ่ง 100 เมตรชาย ใช้เวลา 10.23 วินาที ในการแข่งขันเอเชียนเกมส์ 1998สถิติจากสมาคมกีฬากรีฑาแห่งประเทศไทย ในพระบรมราชูปถัมภ์, สถิติประเทศไทยในการแข่งขันวิ่ง 200 เมตรชาย โดยใช้เวลา 20.18 วินาที ในการแข่งขันซีเกมส์ 1999 และการแข่งขันวิ่งผลัด 4x200 เมตร โดยใช้เวลา 1.22.66 ที่ประเทศฟิลิปปินส์ และหลังจากที่ประกาศอำลาลู่แล้วก็ได้มาเป็นโค้ชให้กับนักวิ่งทีมชาติไทย

 ประวัติ 
ชื่อเล่น เหรียญ เกิดวันที่ 24 มีนาคม พ.ศ. 2519 บิดาชื่อนายอุดร สีหะวงษ์ มารดาชื่อไสว สีหะวงษ์ เป็นชาวจังหวัดสมุทรปราการ ปัจจุบันเป็นเจ้าของสถิติประเทศไทยในการแข่งขันวิ่ง 100 เมตรชาย และ 200 เมตร ชาย

 การศึกษาและทำงาน 
เข้ารับการศึกษาชั้นมัธยมศึกษาที่โรงเรียนสมุทรปราการ

 ผลงาน 
 4 เหรียญทองจากการวิ่งแข่งขันกรีฑา ประเภท 100ม. 200ม. 4x100 ม. 4x200ม. ในการแข่งขันซีเกมส์ 1995
 2 เหรีญเงินจากการวิ่งแข่งขันกรีฑา ประเภท 100ม. 4x100ม. ในการแข่งขันเอเชียนเกมส์ 1998 และทำสถิติกรีฑาประเทศไทยในการแข่งขันประเภท 100ม. ในการแข่งขันนี้
 3 เหรีญทองในการวิ่งแข่งขันกรีฑา ประเภท 100ม. 200ม. 4x100ม. ในการแข่งขันซีเกมส์ 1999
 3 เหรีญทองในการวิ่งแข่งขันกรีฑา ประเภท 100ม. 200ม. 4x100ม. ในการแข่งขันซีเกมส์ 2001
 1 เหรีญทองในการวิ่งแข่งขันกรีฑา ประเภท 4x100ม.ในเอเชียนเกมส์ 2002ผลงาน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ , เล่ม ๑๑๙ ตอนที่ ๒๒ ข หน้า ๑๘, ๔ ธันวาคม ๒๕๔๕
 ดูเพิ่ม 
 สถิติSOUTH EAST ASIAN GAMES 1959-2005
 กูรูสปอร์ต : เหรียญชัย สีหวงษ์
# โรงเรียนพูลเจริญวิทยาคม
ประวัติ 
ก่อตั้งขึ้นเมื่อวันที่ 7 เมษายน 2514 ถูกตั้งขึ้นในที่ดินของ นางจาด พูลเจริญ ซึ่งได้มอบที่ดินให้กรมสามัญศึกษาจำนวน 18 ไร่ 2 งาน 78 ตารางวา และต่อมาได้มอบให้อีก 17 ไร่ 3 งาน 7 ตารางวา รวมเป็นเนื้อที่ 36 ไร่ 1 งาน 85 ตารางวา  

โดยเปิดทำการสอนวันแรก เมื่อวันที่ 17 พฤษภาคม  2514 มีนายประยูร สระน้ำ ดำรงตำแหน่งครูใหญ่ประวัติโรงเรียน

 ติดต่อ 
 โทรศัพท์ 0-2312-7109 
 โทรสาร 0-2312-7110
 อ้างอิง